อัรริศอฟะฮ์

อัรริศอฟะฮ์ (อาหรับ: الرصافة, อักษรโรมัน: Reṣafa) รู้จักกันในสมัยไบแซนไทน์ว่า เซร์กิโอโปลิส (กรีก: Σεργιούπολις หรือ Σεργιόπολις, แปลตรงตัว 'นครแห่งนักบุญเซร์กีอุส') และช่วงหนึ่งเป็น อานัสตาซีโอโปลิส (Αναστασιόπολις, แปลตรงตัว 'นครของอานัสตาซีอุส') เป็นนครที่ตั้งอยู่ในมณฑลยูฟราเตนซิสของโรมัน ซึ่งปัจจุบันอยู่ในประเทศซีเรีย แหล่งโบราณคดีตั้งอยู่ทางตะวันตกเฉียงใต้ของนครอัรร็อกเกาะฮ์และแม่น้ำยูเฟรติส โปรโปปีอุสบรรยายอย่างละเอียดถึงกำแพงปราการและอาคารที่สร้างไว้ที่นั่นโดยจักรพรรดิยุสตินิอานุสที่ 1 กำแพงเมืองอัรริศอฟะฮ์ซึ่งยังคงได้รับการอนุรักษ์ไว้เป็นอย่างดีนั้นมีความยาวมากกว่า 1,600 ฟุต และมีความกว้างประมาณ 1,000 ฟุต มีหอคอยทรงกลมหรือทรงสี่เหลี่ยมสร้างขึ้นทุก ๆ ร้อยฟุต นอกจากนี้ยังมีซากปรักหักพังของโบสถ์ที่มีส่วนโค้งสามแห่งอีกด้วย ชื่อ อัรริศอฟะฮ์มีชื่อสอดคล้องกับภาษาแอกแคด Raṣappa และ เรเซฟ ตามพระคัมภีร์ (เซปทัวจินต์; กรีกคอยนี: Ράφες) ซึ่งปรากฏในโองการ Isaiah 37:12; ข้อมูลอักษรรูปลิ่มเขียนไว้เป็น Rasaappa, Rasappa และ Rasapi ทอเลมีเรียกเมืองนี้เป็น เรซาฟา (กรีกคอยนี: Ρεσαφα) ในสมัยโรมันคอนปลาย Tabula Peutingeriana ระบุเมืองนี้เป็น Risapa ส่วนในNotitia dignitatumมีชื่อเรียกเป็น Rosafa โปรโปปีอุสเขียนไว้ว่าเมืองนี้มีชื่อเรียกเป็นเซร์กิโอโปลิสตามนักบุญเซร์กีอุส ภาพ อ้างอิง อ่านเพิ่ม Sack, Dorothée; Gussone, Martin; Hof, Catharine (eds) (2024). Resafa 8,2: Atlas zur Stadtentwicklung und Baugeschichte [Resafa 8.2: Atlas on the city development and architectural history]. Wiesbaden: Reichert, ISBN 978-3-7520-0722-0. แหล่งข้อมูลอื่น GigaCatholic with titular incumbent biography links